### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. maj 2022 har vedtaget Magistratens foranstående indstilling af 16. maj 2022 med ændringsforslaget fra Socialdemokratiets, det Konservative Folkepartis og Radikale Venstres byrådsgrupper af 25. maj 2022.

###

Attraktive og bæredygtige rammer for livet i [adresse].

### Resume

Politik for Bykvalitet og Arkitektur beskriver de bymæssige og arkitektoniske værdier, byrådet ønsker at fremme. Politikkens ambition er, at den fortsatte byudvikling skal bidrage til at skabe livskvalitet igennem attraktive og bæredygtige rammer for livet i [adresse]. For dem, der bor her i dag og for kommende generationer. Politikken består af tre dele:

Del 1: Politikkens afsæt – herunder forudsætninger og udfordringer

Del 2: Politikkens vision – med et overordnet ”bybillede” og politikkens otte pejlemærker

Del 3: Værktøjer – der understøtter arbejdet med politikken

Efter vedtagelse skal politikken ud at leve. Den skal bidrage til at løfte den demokratiske samtale om kvalitet i byudviklingen – i midtbyen, i de omkringliggende bysamfund og på landet. Med indeværende indstilling følger en række strakstiltag, som det foreslås byrådet at iværksætte.

### Beslutningspunkter

Det indstilles:

At 1) Forslag til Politik for Bykvalitet og Arkitektur sendes i otte ugers offentlig høring.

At 2) [adresse] dialogværktøj opdateres med afsæt i politikkens pejlemærker og tages i anvendelse, når politikken vedtages endeligt.

At 3) [adresse] højhuspolitik revideres med afsæt i Politik for Bykvalitet og Arkitektur. En revideret højhuspolitik vil følge byrådsindstilling om Planstrategi 2023.

At 4) [adresse] arkitekturpræmiering gentænkes på baggrund af politikkens visioner og et ønske om bredere offentlig involvering.

At 5) Teknik og Miljø igangsætter en række øvrige aktiviteter, som udmønter arkitekturpolitikkens ambitioner.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 16-05-2022

Mille Nilsson: 8

Fremsendes til [adresse] med bemærkning, at Magistraten i mødet den 16. maj 2022 anbefaler, at byrådet tiltræder Magistratsafdelingen for Teknik og Miljøs indstilling af 6. maj 2022.

Der var ros til indstillingen, og det blev understreget, at implementeringen er et fælles ansvar. Notat om 360 graders dialogværktøj lægges på dagsorden.

Lasse Jessen tog forbehold.